title: Seu d'o Salvador de Zaragoza
text: A Seu d'o Salvador de Zaragoza u más conoixita simplament con o nombre de Seo ye una d'as dos seus metropolitanas de Zaragoza, chunto con a basilica y seu d'o Pilar.
  
  Construita en o mesmo puesto a on que d'antis más se trobaba o foro romano de Caesaraugusta y más tardi a mezquita mayor de Saraqusta, d'a quala encara se'n conserva o minaret. L'edificio prencipió a construir-se en o sieglo XII en estilo romanico integrato en a mezquita y ha tenito a-saber-las reformas y ampliacions dica l'anyo 1704 quan se remata la suya torre con un chapitel barroco.
  
  Actualment a Seo ye una ilesia de cinco naus y seis trampos acubillatos por una vuelta de crucería que tien a mesma altaria, lo que fa que a forma d'a ilesia pareixca quadrata. En a cabecera se situgan dos absides (d'os cinco que bi heba orichinalment) y, en o canto d'a epistola, sobre dos d'os desapareixitos, se construyó a sacristia. En o extremo d'o canto d'o evanchelio se fació a «parroquieta» con a sepoltura de Lope de Luna.
  
  A estructura d'as naus se refirma con os contrafuertes caracteristicos d'o gotico tardano (y no con arbotants que ye más habitual en o estilo gotico clasico) que son tancatos con muros formando capiellas interiors.
  
  O material emplegato en a suya construcción ye sobretot o ladriello, habitual en l'arquitectura aragonesa.
  
  Se veiga tamién
   Capítol Metropolitano de Zaragoza
  
  Referencias
  
  Bibliografía 
   CORRAL LAFUENTE, José Luis: Historia de Zaragoza. Zaragoza musulmana (714-1118), Ayto. de Zaragoza-CAI, 1998, pachinas 51-55. ISBN 84-8069-155-7.
   CORRAL LAFUENTE, José Luis (coord.): La Seo del Salvador, Librería General, 2000. ISBN 84-7078-212-6.
  LOSTAL PROS, Joaquín y ANSÓN NAVARRO, Arturo: Historia de cuatro ciudades: Salduie, Caesaraugusta, Saraqusta, Zaragoza Ayto. de Zaragoza-CAI, 2001. ISBN 84-8069-225-1.
   RINCÓN GARCÍA, Wifred: La Seo de Zaragoza, Editorial Everest, 1987. ISBN 84-241-4893-2.
   GONZÁLEZ VALLE, José Vicente (1999): La recuperación de la música religiosa en Aragón, en Ars sacra, 9, marzo de 1999. ISSN 1136-5234.
  
  Vinclos externos 
  
   Dentrada en a GEA (Gran Enciclopedia Aragonesa).
   Información d'a Seu d'o Salvador de Zaragoza.